Il-Kap tal-Organizazzjoni Dinjija tas-Saħħa (WHO) Tedros Adhanom Chebreyesys qed jittama li l-pandemija tal-Covid-19 tkun megħlub f'inqas minn sentejn. Meta kien qed jitkellem f'Geneva, huwa qal li l-influwenza Spanjola ħadet sentejn waqt li b'teknoloġija tal-lum qed jittama li l-coronavirus tintemm f'iqsar zmien. "Madanakollu, l-fatt li jinsabu ngħixu f'dinja iktar globalizzata, il-virus għandu iktar possibilità li jinxtered. Fl-istess ħin għandna t-teknoloġija u l-għarfien biex inwaqqfuh. Hu saħaq dwar l-importanza tal-għaqda nazzjonali u s-solidarjetà globali. L-influwenza Spanjola qatlet madwar 50 million persuna filwaqt li s'issa l-coronavirus qatel mat-800,000 u nfettat mal-22.7 miljun oħra.